GiliGold/VAD_KnessetCorpus huggingface dataset:
ארבל אסטרחן: ועדת האתיקה תביא כללים אלה לידיעתם של חברי הכנסת בתחילת כהונתה של כל כנסת ואם יהיו חברים בכנסת לאחר מכן, בתחילת כהונתם.
חיים אורון: כאן יש בעיה.
חיים אורון: אין ועדת אתיקה.
ארבל אסטרחן: בתחילת כנסת?
ארבל אסטרחן: האמת היא שבפועל אנחנו יודעים שהכללים נכללים בחוברת הזאת שמונחת על שולחן חברי הכנסת.
חיים אורון: למה לא לכתוב את זה בלשון בני אדם?
חיים אורון: לכתוב שעם כינוסה של כנסת חדשה, יונחו בפני חברי הכנסת, בלי להגדיר מי עושה את זה, הכללים, ההחלטות וכולי, מה שאתם בעצם עושים.
חיים אורון: אף אחד לא יכול לומר שהוא לא ידע כי זה מונח לו.
סוזי נבות: מקובל עלי לחלוטין.
חיים אורון: בפועל זאת תהיה סמכות של הייעוץ המשפטי.
ארבל אסטרחן: נהלים וסדרי עבודה שנקבעו על ידי ועדת האתיקה, לרבות ועדת הקובלנות, יונחו על שולחן הכנסת ויפורסמו באתר האינטרנט של הכנסת או בכל דרך אחרת שתקבע ועדת האתיקה.
חיים אורון: איך ועדת הקובלנות מניחה כללים?
חיים אורון: רק ועדת האתיקה מניחה כללים.
ארבל אסטרחן: לא, ועדת הקובלנות קובעת את סדרי העבודה שלה.
חיים אורון: אני חושב שאת זה צריכה לקבוע ועדת האתיקה.
חיים אורון: לא יכולים שלושה אנשים להחליט על כללים, לא שהם מתכנסים בשעה 8:30 ולא ב-8:15 אלא כללים, ממש הנחה.
חיים אורון: זאת רק ועדת האתיקה.
ארבל אסטרחן: בפרק של ועדת האתיקה נאמר שהיא תקבע נהלים לעבודתה ובכלל זה נהלים להגשת קובלנות ובקשות לדיון נוסף ואת סדרי עבודתה.
ארבל אסטרחן: ועדת הקובלנות תקבע את סדרי עבודתה ככל שלא נקבעו בכללים אלה.
חיים אורון: בסדר, תשאירי את זה.
ארבל אסטרחן: אולי כאן צריך להגיד או בנהלים של ועדת האתיקה כי אמרנו שוועדת האתיקה תקבע נהלים לעבודתה ונהלים להגשת קובלנות.
ארבל אסטרחן: זאת הייתה הכוונה.
חיים אורון: אני חושב שוועדת האתיקה צריכה לקבוע כללים ונהלים לעבודתה ולעבודת ועדת הקובלנות.
ארבל אסטרחן: נכון, ומה שלא נקבע על ידי ועדת האתיקה, ייקבע על ידי ועדת הקובלנות.
סוזי נבות: צריך להשאיר ב-124 את המושג לרבות ועדת הקובלנות, לאותם מקרים.
חיים אורון: כן, אלו יהיו ממש דברים טכניים לחלוטין.
ארבל אסטרחן: בסעיף (ד): ועדת האתיקה לרבות ועדת הקובלנות תפרסם את ההחלטות ואת חוות הדעת שתיתן בדרך שתקבע אלא אם כן החליטה שאין עניין לציבור בפרסום החלטה או חוות דעת והיא רשאית לפרסם כל החלטה או חוות דעת באופן מלא או תמציתי בנוסח שייקבע על ידי הוועדה בציון  שמו של חבר הכנסת הנוגע לעניין או בלא ציון שמו, הכל  כפי שתראה לנכון בנסיבות העניין.
חיים אורון: לי אין בעיה עם זה.
ארבל אסטרחן: היום יש הוראה שאת הסנקציות החמורות היא חייבת לפרסם.
ארבל אסטרחן: כאן משאירים את זה לשיקול דעתה.
ארבל אסטרחן: יש לנו כאן הוראת מעבר לעומת הכללים הקיימים.
ארבל אסטרחן: נוהל אתיקה קובלנות, נוהל אתיקה התנהגות במליאה ובוועדות יעמדו בתוקפם ככל שאין בהם סתירה לכללים אלה.
ארבל אסטרחן: ברור שברגע שיהיו נהלים חדשים, הם יחליפו את הנהלים הישנים.
ארבל אסטרחן: מינויים של חברים בוועדת האתיקה, לרבות יושב ראש הוועדה, יעמדו בתוקפם עד שימונו חברים חדשים לוועדת האתיקה ולוועדת הקובלנות.
ארבל אסטרחן: הדיון בקובלנה שהוגשה לפני תחילתם של הכללים אך טרם הסתיים, יימשך לפי הכללים שהיו בתוקף עד תחילתם.
ארבל אסטרחן: אז יהיה צריך לקבוע את מועד התחילה ועם התחילה כללי האתיקה הקיימים יהיו בטלים.
סוזי נבות: תם ונשלם.
ארבל אסטרחן: יש כמה נקודות שנשארו שאני יכולה לומר אותן עכשיו אם אתה רוצה.
חיים אורון: אני מציע שנקבע ישיבה נוספת בה יהיה טקסט שלם.
חיים אורון: השאלה היא האם אנחנו נותנים לחברי הכנסת את היכולת להשוות ואני חושב שכן.
ארבל אסטרחן: זה אולי יבלבל אותם.
חיים אורון: יש לי הרגשה שרוב האנשים שלא מכירים את המשפט המשווה, לא יבינו מאיפה זה צמח.
חיים אורון: אני לא הייתי עושה את כל השכבות, ועדת זמיר, הוועדה הקודמת והוועדה החדשה.
ארבל אסטרחן: צד שמאל יהיה שחור, אבל להשאיר גם את הקיים.
חיים אורון: אני חושב שהייתי משאיר את המצב הקיים כי זה ייתן לאנשים רפרנס, כי אחרת אין שום רפרנס.
חיים אורון: להגיש נייר כזה לכאן שהרוב לא נוגעים בו, תסמני ונדבר על זה במהלך השבוע מה הם הנושאים שעוד נשארו פתוחים או שאנחנו רוצים להבהיר אותם.
ארבל אסטרחן: בסדר, הם מסומנים.
חיים אורון: על נייר אחד.
חיים אורון: אז הנייר הזה הולך למליאה ב-ט"ו בשבט.
סוזי נבות: קודם כל זה עובר לוועדת הכנסת?
חיים אורון: לא, הפוך.
חיים אורון: אותו לוח שאישרנו, הוא מונח במליאת הכנסת ובתוך שבועיים-שלושה נבקש התייחסויות ואז מתקיים הדיון של ועדת הכנסת עם הטקסט הזה ועם ההתייחסויות.
חיים אורון: יש הסכמה עם יריב שבאופן פורמאלי הוא יכול להתחיל לעשות את העבודה מהתחלה כי זה המצב.
חיים אורון: עוד דנבר ועוד נראה.
חיים אורון: אני מקווה שאנשים שהיו כאן יותר פעילים – שלי, יריב ודודו – יהיו כאן ואיכשהו נצליח להבהיר פחות או יותר את מה שפחות או יותר היה מוסכם על כולם באופן מפתיע.
חיים אורון: לא היו כאן הרבה נושאים שבמחלוקת.
חיים אורון: היושב ראש אמר לי גם היום שהוא רוצה לעמוד בלוח הזמנים.
חיים אורון: מה שעוד צריך לעשות זאת רשימה לגבי מה זה שינוי התקנון ורשימה של הדברים שמחייבים שינוי.
ארבל אסטרחן: יש כאן הרבה דברים שצריכים שינוי חקיקה.
ארבל אסטרחן: אני לא יודעת אם זה רלוונטי בשלב הזה של ההנחה על שולחן הכנסת.
חיים אורון: רצוי לסמן בצד כדי שיש כאן עוד הליך.
חיים אורון: אם נחייב את זה היום ובשינוי חקיקה יהיה רוב לדבר אחר, אין לנו מעמד ואין לנו סמכות.
חיים אורון: אני חושב שכן כדאי שידעו ואפילו באיזו הערה או כוכבית האומרת שהנושא הזה מחייב שינוי חקיקה.
יריב לוין: לבקשתו של יושב-ראש ועדת הכספים שצריך לחזור לוועדתו, אני אפתח בנושא השישי - המלצת הוועדה הציבורית לקביעת שכר ותשלומים אחרים לחברי הכנסת בנושא "עוזר פרלמנטרי ליושב ראש ועדת הכספים".
יריב לוין: מונחת בפניכם המלצתו, המלצת ועדת גרונאו, שמציעה כפי שכתוב שם, לאשר את המשך העסקתו של העוזר הרביעי של יושב-ראש ועדת הכספים, כך שיהיו לו ארבעה עוזרים, וזאת עד תום כהונת הכנסת השמונה-עשרה, מבלי שהדבר יהווה תקדים לוועדות אחרות, או תקדים לעניין ועדת הכספים לקדנציה הבאה.
יריב לוין: לא התקבלו הערות לבקשה הזו שהונחה על שולחן הכנסת.
יריב לוין: האם מישהו רוצה להתייחס?
יריב לוין: אם לא, אני רוצה לעבור להצבעה.
יריב לוין: כן, אתה יכול להצביע.
יריב לוין: הצבעה     בעד – 4 נגד – אין נמנעים – אין המלצת הוועדה הציבורית לקביעת שכר ותשלומים אחרים לחברי הכנסת בנושא "עוזר פרלמנטרי ליושב-ראש ועדת הכספים" נתקבלה.
יריב לוין: ארבעה בעד, מתנגדים אין ונמנעים אין, אושר.
יריב לוין: 2. קביעת ועדה לדיון בהצעת חוק ירושלים בירת ישראל (היבטים כלכליים) (תיקוני חקיקה), התש"ע-2010, של חבר הכנסת אורי אריאל וקבוצת חברי כנסת (פ/2520/18)
אורי אריאל: אני גם צריך לצאת.
יריב לוין: קביעת ועדה לדיון בהצעת חוק ירושלים בירת ישראל (היבטים כלכליים) (תיקוני חקיקה), התש"ע-2010, של חבר הכנסת אורי אריאל וקבוצת חברי כנסת (פ/2520/18).
יריב לוין: נשמעו הצעות להעביר לוועדת הכלכלה או לוועדת הכספים.
יריב לוין: ועדת הכלכלה לא העבירה לנו עמדה.
יריב לוין: חבר הכנסת אריאל מבקש שזה יהיה בוועדת הכספים, כך גם יושב-ראש ועדת הכספים, וכך המליצו גם מהלשכה המשפטית, כך שאני מציע לאשר את העברת הדיון בהצעה זו לוועדת הכספים.
יריב לוין: הצבעה     בעד – כולם נגד – אין נמנעים – אין ההצעה להעביר את הדיון בהצעת חוק ירושלים בירת ישראל (היבטים כלכליים) (תיקוני חקיקה), התש"ע-2010 לוועדת הכספים, נתקבלה.
יריב לוין: 3. הצעת חוק הכנסת (תיקון – התאמה לחוק יסוד: הכנסת), התשע"א-2010 (פ/2206/18) – הכנה לקריאה ראשונה
יריב לוין: אם כך, אני עובר לתחילת סדר היום, לסעיף 1: הצעת חוק הכנסת (תיקון – התאמה לחוק יסוד: הכנסת), התשע"א-2010 (פ/2206/18) – הכנה לקריאה ראשונה.
יריב לוין: מדובר בהצעת חוק, שאני הגשתי לאור הערות שקיבלתי מארבל בעקבות ובמסגרת תהליך התיקון שעשינו לתקנון.
יריב לוין: מדובר בשינויים, שמייד אבקש מארבל להתייחס אליהם, אבל שעוסקים בתיקונים בחוק הכנסת, שמתאימים אותו להוראות שתוקנו בחוק יסוד: הכנסת.
יריב לוין: כאשר נעשו התיקונים בחוק יסוד: הכנסת, נשתכח הצורך לעשות את ההתאמות האלה בחוק יסוד: הכנסת, וכך אנחנו מוצאים את עצמנו במצב, שבו בחוק יסוד: הכנסת ישנן הוראות שאינן עולות בקנה אחד עם ההוראות של חוק היסוד, ולמעשה ההוראות מיותרות, ולכן מוצע לבצע כאן את ההתאמות האלה, שהן כולן טכניות ולא יוצרות שינוי מהותי ביחס להוראות שקבועות ממילא בחוק היסוד, והן המחייבות.
יריב לוין: ארבל, אם את יכולה להקריא ולתת לנו את ההתייחסויות ואת ההסברים, בבקשה.
ארבל אסטרחן: אני אתן רקע קצר.
ארבל אסטרחן: בחוק-יסוד: הכנסת יש הוראה, שלפיה הכנסת רשאית לקבוע סייגים לבחירה של חבר כנסת לתפקיד יושב-ראש הכנסת או סגן יושב-ראש, ושהיא רשאית ברוב חבריה להשעות מכהונתו את יושב-ראש הכנסת או סגן היושב-ראש, או לקבוע סייגים לכהונה, וכתוב בחוק-היסוד שפרטים ייקבעו בחוק.
ארבל אסטרחן: בסעיף 20 לחוק-יסוד: הכנסת יש לנו הסמכה לקבוע בחוק הוראות בדבר השעיה מכהונה או העברה מכהונה של יושב-ראש הכנסת.
ארבל אסטרחן: ואכן מכוח סעיף 20 לחוק-היסוד נקבעו סעיפים 7 ו-8 לחוק-הכנסת, שהנוסח שלהם הונח גם בפניכם.
ארבל אסטרחן: על מה ההתאמה עליה אנחנו מדברים כעת?
ארבל אסטרחן: חוק-יסוד: הכנסת קובע בסעיף 42א הוראות לגבי סיום כהונתו של חבר כנסת.
ארבל אסטרחן: הסעיף הזה תוקן מספר פעמים.
ארבל אסטרחן: במקור, בשנת 1981 כשהוא התווסף לחוק, הוא נתן סמכות לכנסת להעביר חבר כנסת מכהונתו, אם הוא לא ראוי יותר לכהונה אחרי שהורשע בפסק דין סופי בעבירה פלילית והוטל עליו מאסר בפועל של שנה או יותר, זה לא היה אוטומטי.
ארבל אסטרחן: הסעיף הזה תוקן בשנת 1995, ואז נקבע שהפסקת הכהונה תהיה אוטומטית, אחרי הרשעה עם קלון ומאסר בפועל.
ארבל אסטרחן: בשנת 2001 עשו תיקון, שזה התיקון שרלוונטי לענייננו, והורידו את דרישת המאסר בפועל.
ארבל אסטרחן: בין היתר זה היה אז אחרי ההרשעה של איציק מרדכי שלא נידון למאסר בפועל.
ארבל אסטרחן: מה שקבעה ועדת הכנסת שהיא משאירה בחוק-היסוד שהרשעה פלוס קלון, וברגע שפסק הדין נהיה סופי, חבר הכנסת מפסיק לכהן.
ארבל אסטרחן: זה קרה לנו גם בכנסת הנוכחית.
ארבל אסטרחן: אז לא תיקנו במקביל את אותם סעיפים שהזכרתי בחוק הכנסת.
ארבל אסטרחן: סעיף 7 לחוק הכנסת שמונח בפניכם כולל הוראה בסעיף (ב), ש"הכנסת רשאית...
ארבל אסטרחן: ברוב חבריה, להעביר מכהונתו את יושב ראש הכנסת או סגן ליושב ראש הכנסת, מחמת שהורשע...
ארבל אסטרחן: בפסק דין סופי בעבירה פלילית" ונקבע קלון.
ארבל אסטרחן: היום המצב הזה אינו אפשרי יותר, כי היום חבר כנסת – כמובן לרבות יושב-ראש הכנסת וסגן יושב-ראש – שמורשע עם קלון במהלך כהונת הכנסת, חדל לכהן ברגע שפסק הדין נהיה סופי, ולכן אין צורך לומר שאפשר להעביר אותו מכהונתו.
ארבל אסטרחן: לכן צריך לבטל את סעיף (ב) שנותר מלפני התיקון לחוק היסוד.
ארבל אסטרחן: התאמות נדרשות גם בסעיפים (ג) ו-(ד) שמסומנים.
ארבל אסטרחן: היום כתוב: הכנסת לא תשעה ולא תעביר.
ארבל אסטרחן: סעיף 7 לא כולל יותר אפשרות העברה, ולכן גם בכותרת השוליים שלו לא ייאמרו המילים העברה מכהונה, אלא השעיה וסייגים לכהונה שקיימים גם היום.
ארבל אסטרחן: אלה ממש התאמות טכניות בעיקרן, שלא באות לשנות, לא נכנסים פה למהות העניין של מתי והאם אפשר להעביר מכהונה את נושאי התפקידים הללו.
ארבל אסטרחן: אני אזכיר רק שיש לנו סעיף 8 גם לחוק הכנסת, שהוא כן מאפשר גם היום ונשאר להעביר מכהונה יושב-ראש כנסת, אבל אז זה לא מחמת עבירה, אלא אם הכנסת סבורה שהם לא ראויים לכהונה מחמת התנהגות שאינה הולמת, ואז יש איזושהי פרוצדורה שלמה שמאפשרת את ההעברה.
ארבל אסטרחן: כשהוצאתי את הדף הזה עם הסעיפים, ראיתי שמה שמסומן אצלכם כסעיף 7(ו) ו-8(ה) – 7(ו) אומר: "הליכי הדיון בוועדת הכנסת ובכנסת ייקבעו בתקנון הכנסת", ו-8(ה) משום מה אומר: "הליכי הדיון בוועדת הכנסת ובכנסת ייקבעו בתקנון", בלי הכנסת.
ארבל אסטרחן: ובכלל, סעיף 8(ד) מכיל כבר הוראות מסעיף 7, אז אפשר פשוט להכיל גם את 7(ו), לא צריך לחזור על המילים האלה, להגיד: הוראות סעיף 7(ד), (ה) ו-(ו) יחולו בהתאם, לא צריך להגיד את זה שוב.
יריב לוין: זאת אומרת שאת התיקון הזה אפשר להוסיף.
יריב לוין: נאשר גם את התיקון הזה.
ארבל אסטרחן: נכון, זה משהו שהוא גם טכני לגמרי, וזה התיקון המוצע.
יריב לוין: זאת אומרת הלכה למעשה, התיקון שאנחנו עושים כאן הוא בעצם לבטל את ההוראות שנוגעות להעברה מכהונה, במקרה שיושב-ראש כנסת הורשע בפסק דין סופי בעבירה פלילית ובית המשפט קבע שיש קלון, משום שממילא כהונתו כחבר כנסת פוקעת, ולכן הוא גם לא יכול להמשיך לכהן כיושב-ראש כנסת, כך שאין שום אפשרות שנזדקק לתהליך מהסוג הזה.
יריב לוין: רבותי, האם יש הערות והתייחסויות?
יריב לוין: מי בעד לאשר את ההצעה לקריאה ראשונה, בנוסח המובא בפניכם ובתוספת התיקון הנוסף שהתייחסה אליו כרגע ארבל?
יריב לוין: הצבעה     בעד – כולם נגד – אין נמנעים – אין ההצעה לקריאה ראשונה בנוסח שהובא בפני הוועדה ובתוספת התיקון נתקבלה.
יריב לוין: 4. פניית יושב-ראש הכנסת בדבר שינוי שעת ישיבת הכנסת ביום שני כ"ו בשבט התשע"א, 31 בינואר 2011
יריב לוין: לבקשתו של יושב-ראש הקואליציה, אני אעבור קודם לסעיף 3 ואחר כך אנחנו נחזור לסעיף 2 – פניית יושב-ראש הכנסת בדבר שינוי שעת ישיבת הכנסת ביום שני כ"ו בשבט התשע"א 31 בינואר 2001.
אופיר אקוניס: אנחנו מציעים בעקבות ישיבת הנשיאות אתמול בצהרים, כיוון שביום שני מתקיימת ישיבה היסטורית חשובה, בעלת חשיבות אדירה למערכת היחסים הבין-לאומית של ישראל - מדובר על ישיבה משותפת, ישיבת גומלין של ממשלת גרמניה.
אופיר אקוניס: ישיבה משותפת לממשלת ישראל ולממשלת גרמניה, שהיא ישיבת גומלין לישיבה דומה שקיימה ממשלת ישראל, אינני זוכר מתי, אבל מתישהו בשנה האחרונה.
אופיר אקוניס: זאת ישיבת גומלין.
שלמה מולה: - - - הממשלה יכולה.
אופיר אקוניס: חבר הכנסת מולה, אם שאלת אותי, אני אסביר לך.
אופיר אקוניס: אנחנו מסכימים בנשיאות בדרך כלל וגם בכנסת על עיקרון הפרדת הרשויות ועל חשיבותה של הכנסת, אין על זה שום ויכוח.
אופיר אקוניס: לעומת זאת, כאשר מדינת ישראל מקיימת ישיבה ארבעה ימים אחרי יום השואה הבין-לאומי וזמן קצר לפני יום השואה, יש פה חשיבות בין-לאומית.
שלמה מולה: הכול בסדר עד עכשיו.
אופיר אקוניס: יחסי ישראל גרמניה הם מורכבים ומרתקים וגם יש להם חשיבות כלשהי, בוודאי מאז מה שהוכר כגרמניה האחרת בבית הזה.
אופיר אקוניס: יש על זה ויכוח וזה טעון, ויש ישיבה משותפת, זה דבר חשוב.
אופיר אקוניס: אנחנו הצענו שישיבת הכנסת באופן חריג ביותר תתקיים ביום שני החל מ-11:30, אם אינני טועה עד השעה 14:00.
אופיר אקוניס: הנשיאות תתקיים בשעה 13:45, ובין 11:30 ל-14:30 תתקיים ישיבת הכנסת עם הדברים שעולים על סדר היום ביום שני, ולאחר מכן תהיה ישיבה משותפת בעלת חשיבות לממשלת ישראל וממשלת גרמניה.
שלמה מולה: למה ישיבה משותפת לא יכולה להתקיים בבוקר למשל?
שלמה מולה: למה על חשבון הכנסת?
אופיר אקוניס: כאשר ממשלת גרמניה מגיעה לכאן, גם מתחשבים בלוח הזמנים שלהם.
שלמה מולה: היא לא מגיעה לכנסת.
אופיר אקוניס: זאת המלצת נשיאות הכנסת, ואני מציע גם לך להצביע בעדה.
שלמה מולה: אני מתנגד.
אופיר אקוניס: מאה אחוז, תתנגד.
יריב לוין: אני רוצה רק לבקש הבהרה אחת, הדבר הזה כמובן לא ימנע מהיכולת של האופוזיציה להגיש באותו יום הצעת אי-אמון.
אופיר אקוניס: אמרתי.
יריב לוין: בסדר גמור, אני רוצה שהדבר הזה יהיה ברור.
אופיר אקוניס: קודם כל, אני הייתי מציע לכם אפילו לחסוך את האי-אמון, אבל זה כמובן עניין שלכם.
אופיר אקוניס: כל סדר היום שמתוכנן ליום שני בין 16:00 ל-19:00 יהיה בין 11:30 ל-14:30.
אופיר אקוניס: אני מבקש לאשר את בקשת היושב- ראש.
שלמה מולה: אתם משבשים את עבודת הוועדות.
זאב אלקין: אתה מתכוון לנשיאות.
אורי אורבך: ממשלת גרמניה...
שלמה מולה: מי שמציע את ההצעה.
זאב אלקין: זאת הנשיאות.
שלמה מולה: גם הנשיאות, בסדר?
שלמה מולה: אין לי בעיה עם חבר הכנסת אופיר אקוניס, זה לא עניין אישי.
שלמה מולה: אני חושב שכל שינוי סדרי עולם שעושים, בגלל שהכנסת היא ריבון, עיקרון הפרדת הרשויות חייב להתקיים.
שלמה מולה: לא יכול להיות שכל יום אתם תביאו הצעות על פי נוחיותה של הממשלה.
שלמה מולה: ההצעה הזאת היא על פי נוחיותה של הממשלה, זה כל העניין.
שלמה מולה: נשיאת גרמניה זה בסדר גמור, כל הנושאים של הקשרים עם השרים, העבודה המשותפת עם השרים זה בסדר גמור, אין חולקים על זה, אבל למה לשנות סדרי עולם?
שלמה מולה: משעה 11:00 עד לכאורה השעה 14:00 לא יהיו ועדות, זה מה שאתם גורמים.
שלמה מולה: לבטל את הוועדות?
אופיר אקוניס: יש דברים היסטוריים שמתרחשים בבית הזה, ואני חושב שגברתי מזכירת הכנסת, שכבר היו דברים מעולם, שבביקורים של שועי עולם היו שינויים בסדרי היום הלאומי.
אופיר אקוניס: אתה מכיר בוודאי חלק מהביקורים החשובים הללו.
אופיר אקוניס: זה ביקור חשוב ביותר.
שלמה מולה: אני לא אמרתי שהביקור לא חשוב.
נסים זאב: סדר היום יישאר אותו סדר יום עם אי-אמון?
שלמה מולה: לא, זה לא אותו סדר יום, כי ברגע שאתה מעביר את המליאה לשעות הבוקר, אתה פוגע בעבודת הוועדות, מה לא ברור פה?
שלמה מולה: אני רוצה לדעת האם הוועדות יתקיימו - - -
נסים זאב: - - - את הקשקשת הזאת?
אופיר אקוניס: הם לא באים לפה, הם באים לישיבת ממשלה.
אופיר אקוניס: זה לא יהיה פה.
אופיר אקוניס: אם לא הובנתי נכון, לצערי הם לא מגיעים לכנסת, הישיבה היא ישיבת גומלין לממשלת ישראל וממשלת גרמניה.
יריב לוין: רבותי, אני מציע – בואו נעשה קצת סדר.
אורי אורבך: זה די פשוט להבנה, זה נורא פשוט.
נסים זאב: אולי הם מוכנים להוריד את האי-אמון?
אופיר אקוניס: הם לא רוצים.
יריב לוין: אני רוצה לעשות קצת סדר.
יריב לוין: קודם כל, אני חושב שיש טעם רב בדברים של חבר הכנסת מולה.
יריב לוין: ככלל, כדאי וחשוב שנקפיד שהדברים כאן ייעשו בשעות שלהם בצורה מסודרת, ולא נייצר כאן מצב, שבו הממשלה על פי לוחות זמנים שלה למעשה משנה את לוחות הזמנים של הכנסת.
יריב לוין: יחד עם זאת, הקונטקסט הוא של בקשה חריגה מאוד, ואנחנו גם נאשר אותה, אם נחליט לאשר אותה, כבקשה חריגה, כמקרה שהוא יוצא דופן.
יריב לוין: כפי שאני מבין, צריך להיות תהליך של ישיבת ממשלה, ממשלה משותפת של שתי הממשלות ואחר כך פגישות עבודה של השרים הנוגעים בדבר במקביל משתי הממשלות.
יריב לוין: זה בוודאי אירוע חריג, זה לא אירוע שקורה כל יום.
יריב לוין: כל עוד נשמרת הזכות של האופוזיציה לקיים את הצבעות האי-אמון כסדרן, אני חושב שזה מצמצם את הפגיעה.
יריב לוין: אני רק הייתי מבקש להבהיר ליושב-ראש הכנסת, אני מקווה על דעת כולם כאן, את הבקשה שככל שתהיה בקשה לקיים באותו יום דיונים של ועדות במקביל למליאה, שתהיה יותר נכונות לאשר את העניין הזה, בפרט אם תהיה בקשה כזו שתבוא מטעם – כמובן בכפוף להצבעות, אבל בפרט אם תהיה בקשה כזאת שתבוא מטעם סיעות האופוזיציה כתוצאה מאיזשהו דיון שחשוב להם, שמתקיים או אמור היה להתקיים בוועדה באותו זמן.
יריב לוין: אני חושב שבמסגרת הזאת ובקונטקסט הזה אנחנו יכולים לאשר את הבקשה.
יריב לוין: אני חושב שכל החלטה אחרת תהיה לא אחראית ולא נכונה; שוב, כמשהו שהוא בבחינת חריג ויוצא מן הכלל, ובהערה הנוספת שהערתי כאן לעניין קיום הישיבות במקביל.
יריב לוין: הצבעה     בעד – 9 נגד – 1 נמנעים – אין פניית יושב-ראש הכנסת בדבר שינוי שעת ישיבת הכנסת ביום שני ה-31 בינואר 2011 נתקבלה.
יריב לוין: תשעה בעד, אחד נגד ואין נמנעים.
יריב לוין: 5. המלצה למינוי יושב-ראש לוועדה המשותפת לוועדת החוץ והביטחון ולוועדת החוקה, חוק ומשפט לבחינת הצורך להכריז על מצב חירום
יריב לוין: אני עובר לסעיף השני - המלצה למינוי יושב-ראש לוועדה המשותפת לוועדת החוץ והביטחון ולוועדת החוקה, חוק ומשפט לבחינת הצורך להכריז על מצב חירום.
יריב לוין: רבותי, הוועדה הזאת וחשיבותה ברורה לגמרי.
יריב לוין: היא נותרה ללא יושב-ראש בעקבות סיום כהונתו של חבר הכנסת צחי הנגבי.
יריב לוין: אני פניתי בעקבות זאת לוועדת החוץ והביטחון, ליושב-ראש הוועדה, וביקשתי שהוועדה תודיע על מועמד אחר שיעמוד בראש הוועדה הזאת, משום שאי-אפשר להשאיר אותה ללא יושב-ראש.
יריב לוין: הודיע לי מנהל ועדת החוץ והביטחון, כי הבקשה היא למנות את יושב-ראש ועדת החוץ והביטחון, חבר הכנסת מופז, כיושב-ראש הוועדה במקומו של היושב-ראש הקודם של הוועדה, צחי הנגבי.
יריב לוין: לפיכך, אני מציע שאנחנו נקבל שתי החלטות: האחת, שאנחנו מאשרים את מינויו של חבר הכנסת שאול מופז כחבר הוועדה, במקום שהתפנה על ידי צחי הנגבי, ולאחר מכן שאנחנו מאשרים את כהונתו כיושב-ראש הוועדה המשותפת הזאת.
יריב לוין: מי בעד בחירתו של שאול מופז כחבר הוועדה?
יריב לוין: הצבעה בעד – כולם נגד – אין נמנעים – אין ההצעה למנות את שאול מופז כחבר הוועדה נתקבלה.
יריב לוין: ההמלצה אושרה.
יריב לוין: מי בעד בחירתו כיושב-ראש הוועדה המשותפת?
יריב לוין: הצבעה     בעד – כולם נגד – אין נמנעים – אין בחירתו של שאול מופז כיושב-ראש הוועדה המשותפת לוועדת החוץ והביטחון ולוועדת החוקה, חוק ומשפט לבחינת הצורך להכריז על מצב חירום נתקבלה.
יריב לוין: שוב, פה אחד, אין מתנגדים ואין נמנעים.
יריב לוין: זה אושר.
יריב לוין: 6. חילופי אישים בוועדות משותפות: א. ועדה משותפת לוועדת החינוך, התרבות והספורט ולוועדת העלייה, הקליטה והתפוצות להצעת חוק הרשות לשימור המורשת של עדות ישראל, התש"ע-2010 (מ/505);
יריב לוין: מכאן אנחנו עוברים לסעיף הרביעי והאחרון על סדר-היום – חילופי אישים בוועדות משותפות.
יריב לוין: תחילה יש לנו הוועדה המשותפת לוועדת החינוך, התרבות והספורט ולוועדת העלייה, הקליטה והתפוצות להצעת חוק הרשות לשימור המורשת של עדות ישראל, התש"ע-2010 (מ/505).
יריב לוין: בעקבות החילופים שהיו בראשות שתי הוועדות האלה, אנחנו מציעים כך: אל"ף, על דעת ראשי הוועדות, חבר הכנסת מילר וחבר הכנסת דני דנון, להוסיף מטעם ועדת החינוך, התרבות והספורט את חבר הכנסת יעקב כץ כחבר הוועדה, ומטעם ועדת העלייה, הקליטה והתפוצות להוסיף את חבר הכנסת דני דנון.
יהודית גידלי: ליה שמטוב, דני דנון היה מלכתחילה.
דנה גורדון: לא נכון.
יריב לוין: לא, לא, בדיוק הפוך.
יריב לוין: ליה שמטוב היתה, מכיוון שהיא היתה יושבת-ראש הוועדה, ואנחנו מציעים להשאיר אותה בתפקידה ולצרף לוועדה כחבר חמישי מטעם ועדת העלייה, הקליטה והתפוצות - - -
שלמה מולה: אפשר לדעת מי החברים?
יריב לוין: בוודאי, אני אתן לך את הרשימה.
יריב לוין: מטעם ועדת החינוך, התרבות והספורט יהיו החברים אלכס מילר, ציון פיניאן, זבולון אורלב, רונית תירוש ויעקב כץ; ומטעם ועדת העלייה, הקליטה והתפוצות דני דנון, ליה שמטוב, אברהם מיכאלי, מרינה סולודקין ודניאל בן-סימון.
יריב לוין: זה הרכב הוועדות.
יריב לוין: הוא הרכב מאוזן, הוא בסדר, הוא אפילו עם ייצוג מתאים לאופוזיציה.
יריב לוין: אני גם ביקשתי שתהיה תוספת של אחד מהאופוזיציה מטעם ועדת החינוך, התרבות והספורט.
יריב לוין: אני חושב שזה בסך הכול בסדר.
יריב לוין: אני מציע לאשר קודם כל את הוספתם של חבר הכנסת יעקב כץ מטעם ועדת החינוך, התרבות והספורט, ואת חבר הכנסת דני דנון מטעם ועדת העלייה, הקליטה והתפוצות כחברים בוועדה.
יריב לוין: הצבעה     בעד – כולם נגד – אין נמנעים – אין ההצעה לאשר את הוספתם של חברי הכנסת יעקב כץ מטעם ועדת החינוך, התרבות והספורט ואת חבר הכנסת דני דנון מטעם ועדת העלייה, הקליטה והתפוצות נתקבלה.
יריב לוין: לאחר מכן אני מציע לקבוע, כי חבר הכנסת אלכס מילר יכהן כיושב-ראש הוועדה במקומו של חבר הכנסת אורלב, שנשאר חבר בוועדה.
יריב לוין: הצבעה     בעד – כולם נגד – אין נמנעים – אין ההצעה לקבוע את חבר הכנסת אלכס מילר כיושב-ראש הוועדה נתקבלה.
יריב לוין: ב. ועדה משותפת לוועדת הכלכלה ולוועדת החינוך, התרבות והספורט להצעת חוק רשות השידור (תיקון מס' 25), התשע"א-2010 (מ/541)
יריב לוין: הוועדה השנייה היא הוועדה המשותפת לוועדת הכלכלה ולוועדת החינוך, התרבות והספורט להצעת חוק רשות השידור (תיקון מס' 25), התשע"א (מ/541).
יריב לוין: אני קיבלתי את פנייתו של יושב-ראש ועדת הכלכלה, חבר הכנסת כרמל שאמה הכהן, שביקש בעקבות כניסתו לתפקידו כיושב-ראש ועדת הכלכלה לבצע חילוף באופן שהוא יתמנה כחבר הוועדה במקומו של חבר הכנסת אופיר אקוניס ויתמנה גם כיושב ראש הוועדה.
יריב לוין: אני מבין שהבקשה הזאת היא גם על דעת יושב ראש הנהלת הקואליציה.
אלכס מילר: וגם על הדעת של יושב-ראש ועדת החינוך, התרבות והספורט.
יריב לוין: וגם על דעת יושב-ראש ועדת החינוך, התרבות והספורט, שזה תמיד חשוב.
אורי אורבך: גם על דעתי, אגב.
יריב לוין: עכשיו אנחנו נראה אם זה גם על דעתך, כשנעבור להצבעה.
יריב לוין: רבותי, מי בעד קודם כל בחירתו של חבר הכנסת כרמל שאמה הכהן כחבר הוועדה במקומו של חבר הכנסת אופיר אקוניס?
יריב לוין: הצבעה     בעד – כולם נגד – אין נמנעים – אין ההצעה לבחור בחבר הכנסת כרמל שאמה כחבר הוועדה במקומו של חבר הכנסת אופיר אקוניס נתקבלה.
יריב לוין: נתקבל פה אחד.
נסים זאב: אקוניס הסכים?
יריב לוין: אקוניס יודע מהעניין הזה, זה בידיעתו.
יריב לוין: אני לא יודע אם הוא מאושר מזה, אבל הוא יודע, זה לא נעשה מאחורי גבו.
יריב לוין: אני הודעתי לו באופן אישי על כך.
יריב לוין: עכשיו צריך לבחור ביושב ראש ועדה.
יריב לוין: אני מבקש להציע את חבר הכנסת כרמל שאמה הכהן כיושב ראש הוועדה.
יריב לוין: הצבעה     בעד – כולם נגד – אין נמנעים – אין ההצעה לבחור בחבר הכנסת כרמל שאמה כיושב-ראש הוועדה המשותפת לוועדת הכלכלה ולוועדת החינוך, התרבות והספורט להצעת חוק רשות השידור (תיקון מס' 25), התשע"א-2010, נתקבלה.
יריב לוין: בעד פה אחד, אין מתנגדים ואין נמנעים.
יריב לוין: הנושא אושר.
יריב לוין: ג. ועדה משותפת לוועדת הכלכלה ולוועדת הכנסת להצעת חוק לתיקון פקודת התעבורה (מס' 100) (רישיון מפעיל וכרטיס חכם), התשע"א-2010 (מ/541)
יריב לוין: אני עובר לנושא האחרון, חילופי אישים בוועדה המשותפת לוועדת הכלכלה ולוועדת הכנסת להצעת חוק לתיקון פקודת התעבורה (מס' 100) (רישיון מפעיל וכרטיס חכם), התשע"א-2010 (מ/541).
יריב לוין: גם בוועדה הזאת מתבקש אותו חילוף.
יריב לוין: חבר הכנסת כרמל שאמה הכהן במקומו של חבר הכנסת אופיר אקוניס.
יריב לוין: מי בעד לבחור בחבר הכנסת כרמל שאמה הכהן כיושב-ראש הוועדה המשותפת.
יריב לוין: הצבעה     בעד – כולם נגד – אין נמנעים – אין ההצעה לבחור בחבר הכנסת כרמל שאמה כיושב-ראש הוועדה המשותפת לוועדת הכלכלה ולוועדת הכנסת להצעת חוק לתיקון פקודת התעבורה (מס' 100) (רישיון מפעיל וכרטיס חכם), התשע"א-2010, נתקבלה.
יריב לוין: על סדר היום המשך לדיון שהתקיים אתמול בעניין הצעות לסדר היום בנושא: הצורך בהקמת ועדת חקירה פרלמנטרית שתבדוק קרנות מחו"ל ומדינות המממנות ארגונים ישראליים הנוטלים חלק במסע דה לגיטימציה לפגיעה בחיילי צה"ל, הצעה של חברת הכנסת פניה קירשנבאום, מספר 4657; והצעה בעניין הצורך בהקמת ועדת חקירה פרלמנטרית שתבדוק מעורבות גופים וממשלות זרות במימון פעולות המופנות כנגד המדינה ובניסיונות לרכישה מאורגנת של אדמותיה, של חבר הכנסת דני דנון, מספר 4670.
יריב לוין: אתמול קיימנו את הדיון, הדיון מוצה, דיון של מספר שעות.
יריב לוין: אני מוכרח להעיר ולומר שלטעמי, הייתי כבר נוכח בדיונים יותר ענייניים, אבל כל אחד אמר את אשר על לבו ואת מה שמצא לנכון לומר, ומכאן נעבור להצבעות.
נסים זאב: אם אתה לא נותן לי לדבר, אני לא מצביע.